钦定古今图书集成/理学汇编/学行典/第242卷 > 金琰
## 钦定古今图书集成/理学汇编/学行典/第242卷 > 金琰

按《济南府志》：“金琰，武定人。弘治壬戌秋，琰守瓜于田
中，偶见乘骡过客，遗一囊而去。琰携之，知为宝货，大
声呼之，其人已邈不及闻矣。因取置瓜屋中，秘不令
家人知。有顷，客乃号泣而返。琰引客证实，即出其原
囊还之。客惊拜，愿以平分。琰笑曰：‘若待尔为平分，何
如全得’。仍邀客过其家，一饭而去。”